**Ministru kabineta noteikumu**

**“Grozījumi Ministru kabineta 2016. gada 20. decembra noteikumos Nr. 859 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Grozījumi Ministru kabineta 2016. gada 20. decembra noteikumos Nr. 859 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi”” projekts (turpmāk – MK noteikumu projekts) paredz 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” (turpmāk – SAMP 5.4.2.2.) ietvaros noteikt papildu jaunu attiecināmo izmaksu kategoriju – datu ieguve, analīze **un tehniski ekonomiskās un vides izpētes veikšanai** potenciāli jaunu ūdenssaimniecības aglomerāciju noteikšanas un attīstības novērtēšanai, ievērojot to ietekmi uz virszemes ūdens objektiem.  MK noteikumu projekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts ir izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas saskaņā ar Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, lai nodrošinātu ES fondu līdzfinansēto projektu ieviešanu un atbilstošu īstenošanu vides monitoringa jomā. |

|  |  |  |
| --- | --- | --- |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi paredz SAMP 5.4.2.2. ietvaros noteikt jaunu attiecināmo izmaksu kategoriju – datu ieguve un analīze potenciāli jaunu ūdenssaimniecības aglomerāciju noteikšanas un attīstības novērtēšanai, ievērojot ūdenssaimniecības aglomerāciju punktveida piesārņojuma ietekmes uz labu virszemes ūdeņu kvalitāti.  Jaunā attiecināmo izmaku pozīcija ir iekļauta MK noteikumos, ievērojot 2020. gadā VARAM izvērtējuma “Notekūdeņu apsaimniekošanas investīciju plāns 2021. - 2027. gadam” (turpmāk – Izvērtējums) izstrādes laikā konstatēto, ka migrācijas rezultātā Pierīgā, kā arī atsevišķās piekrastes teritorijās, ir palielinājusies apbūves intensitāte un blīvums. Šādu izmaiņu dēļ aglomerāciju apsekojuma laikā tika fiksētas teritorijas, kurās iedzīvotāju un saimnieciskās darbības blīvums un koncentrācija ir sasniegusi vai ļoti pietuvojusies piesārņojuma slodzes rādītājam, kas sasniedz vai pārsniedz 2000 cilvēkekvivalentus. Potenciālās aglomerāciju teritorijas ir:   1. Inčukalns Inčukalna novadā; 2. Dreiliņi Stopiņu novadā; 3. Stūnīši, Medemciems Olaines novadā; 4. Dārziņi Rīgas pilsētā; 5. Garkalne Garkalnes novadā; 6. Langstiņi, Berģi, Upesciems, Sunīši, Amatnieku ciems Garkalnes novadā; 7. Engure Engures novadā; 8. Lapmežciems, Bigauņciems, Ragaciems Engures novadā; 9. Kalngale, Garciems, Mežciems, Garupe Carnikavas novadā.   Izvērtējumā norādīts, ka identificētajām aglomerācijām **(apdzīvotām vietām)** nepieciešams sagatavot notekūdeņu savākšanas sistēmas tehniski ekonomisko pamatojumu (ja tāds nav sagatavots), kura ietvaros jāpamato piesārņojuma slodzes un jāizvērtē, vai teritoriju nepieciešams noteikt kā aglomerāciju Direktīvas 91/271/EEK kontekstā. Kā arī izvērtējumā norādīts, ka ir jānosaka nepieciešamie risinājumi, t.sk., notekūdeņu savākšanas tīklu un notekūdeņu attīrīšanas nodrošināšanas tehniskās alternatīvas, aglomerācijas robežas, jāveic izmaksu izvērtējums, kā arī jānovērtē risinājumu ietekme uz vidi, t.sk., virszemes ūdeņu kvalitāti.  **Ministru kabineta 2002. gada 22. janvāra noteikumi Nr.34 “Noteikumi par piesārņojošo vielu emisiju ūdenī” (turpmāk – MK noteikumi Nr.34) nosaka, ka centralizēta kanalizācijas sistēma pašvaldībām ir jāierīko vietās, kur cilvēku ekvivalents ir lielāks vai vienāds ar 2000 un kur iedzīvotāju skaits, apdzīvotības blīvums un ekonomiskā aktivitāte ir pietiekami koncentrēta, lai būtu ekonomiski pamatoti veidot centralizētu kanalizācijas tīklu sistēmu notekūdeņu savākšanai un novadīšanai uz notekūdeņu attīrīšanas iekārtām vai uz to galīgās novadīšanas vietu vidē. Savukārt, ja centralizētas kanalizācijas sistēmas izveide ir ekonomiski neizdevīga vai neuzlabos vides kvalitāti, MK noteikumi Nr.34 nosaka, ka notekūdeņu savākšanai izmanto decentralizētas kanalizācijas sistēmas vai cita veida ietaises, kas nodrošina līdzvērtīgu vides aizsardzības līmeni. Šādu lēmumu pašvaldībām ir jāpamato ar tehniski ekonomiskās izpētes un vides izpētes rezultātiem.**  **Ņemot vērā iepriekš minēto, datu ieguve, analīze un tehniski ekonomiskā un vides izpēte par augstāk minētajām teritorijām tiks veikta SAMP 5.4.2.2. ietvaros īstenošanā** esošā valsts SIA “Latvijas Vides, Ģeoloģijas un meteoroloģijas centra” (turpmāk – LVĢMC) pirmās atlases kārtas projekta Nr.5.4.2.2/17/I/001 “Vides monitoringa un kontroles sistēmas attīstība“ (turpmāk – Projekts) ietvaros.  **Projekta ietvaros veicamās tehniski ekonomiskās un vides izpētes pamatojums par potenciālo aglomerāciju teritorijām iespēju robežās balstās uz šādas informācijas aprakstu:**   1. **Esošās situācijas izvērtējums:**     1. **Projekta teritorijas raksturojums (t.sk. teritorija, tās robežas un lielums (izteikts cilvēku ekvivalentos), iedzīvotāju skaits, iestādes un uzņēmumi, īpaši aizsargājamās dabas teritorijas, aglomerācijas piederība upes sateces baseinam);**    2. **Ūdenssaimniecības sistēmas raksturojums no tehniskā viedokļa (t.sk. sistēmu un būvju raksturojums, un tehniskais stāvoklis, jaudas un atbilstība pakalpojumu pieprasījumam, sistēmas kartogrāfiskais materiāls, pakalpojumu nodrošinājuma līmenis, ūdens uzskaite, ūdens zudumi un infiltrācija, sistēmas energoefektivitāte), no ekonomiskā viedokļa (ienākumi un izdevumi, maksājumu struktūra, tarifi, pakalpojumu pašizmaksas aprēķins, pilna izmaksu segšanas analīze, pakalpojuma sniedzēja finanšu situācijas raksturojums, kredītspējas analīze), no vides aizsardzības viedokļa (t.sk. ūdens resursi un to kvalitāte, dzeramā ūdens kvalitāte, notekūdeņu radītais piesārņojums, attīrīto notekūdeņu apjomi un kvalitāte, novadītos notekūdeņus saņemošo ūdensobjektu kvalitāte, pazemes ūdeņu kvalitāte, notekūdeņu dūņu kvalitāte un turpmāka izmantošana, ūdenssaimniecības būvju tehniskā stāvokļa ietekme uz vidi, ūdenssaimniecības sistēmu atbilstība normatīvo aktu prasībām), kā arī no institucionālā viedokļa (t.sk. sniegtie pakalpojumi un to sniegšanas teritorija, darbības licences un atļaujas, pakalpojumu organizācijas efektivitātes novērtējums, pamatlīdzekļu piederība, personāla kapacitāte);** 2. **Plānotās ūdenssaimniecības sistēmas jaudas un pakalpojumu kvalitātes nodrošināšana atbilstoši būvniecību un vides aizsardzību regulējošo normatīvo aktu prasībām, kā arī šo prasību izpildes paredzamie termiņi;** 3. **Investīciju programma, ietverot ūdenssaimniecības sistēmas attīstības alternatīvos risinājumus un to salīdzinājumu (t.sk. tehnisko risinājumu izmaksu aprēķins, ūdenssaimniecības sistēmas paredzamo ekspluatācijas izmaksu aprēķins, vides ieguvumu salīdzinājums), ūdenssaimniecības sistēmas attīstības prognozes un priritāšu noteikšanu.**   **LVĢMC īstenotā Projekta ietvaros tehniski ekonomiskās un vides izpētes pamatojums par potenciālo aglomerāciju teritorijām** **tiks sagatavots, lai pašvaldības varētu lemt par nepieciešamību noteikt (veidot) jaunas aglomerācijas, nodrošinot notekūdeņu apsaimniekošanu atbilstoši MK noteikumu Nr.34 prasībām. Par izpētes veikšanu un rezultātiem LVĢMC informēs attiecīgās pašvaldības un sabiedrisko ūdenssaimniecības pakalpojumu sniedzējus. Tāpat šajā pamatojumā veiktā analīze ļaus VARAM saņemt informāciju par notekūdeņu sistēmu aglomerāciju noteikšanas nepieciešamību un veikt analīzi par attiecīgu investīciju iekļaušanu 2021.-2027. gada plānošanas perioda investīciju tvērumā. Plānots, ka LVĢMC šos datus izmantos Upju baseinu apsaimniekošanas plānu** **2022.-2027. gadam[[1]](#footnote-2) izstādei (kam tiks veikta sabiedriskā apspriešana un kuri būs pieejami sabiedrībai LVĢMC mājas lapā www.meteo.lv), kā arī citos ziņojumos par vides stāvokli.**  Šī papildu īstenojamā darbība veicinās Projekta mērķa – *nodrošināt sabiedrību un iestādes ar savlaicīgu, kvalitatīvu un vispusīgu informāciju par vides stāvokļa izmaiņām, attīstot valsts vides monitoringa un kontroles sistēmas darbību un īstenojot sistemātiskus, regulārus un mērķtiecīgus vides stāvokļa novērojumus un mērījumus -* sniegumu.  Ņemot vērā jauno aktivitāšu saturu, Projekta ietvaros paredzēts veikt papildu aktivitātes, nepalielinot Projektam pieejamo Kohēzijas fonda finansējuma apjomu un SAMP 5.4.2.2. iznākuma un rezultāta rādītājus. Vienlaikus plānotā jaunā darbība ir saistīta ar uzraudzības rādītāju “*Līdz 2023. gada 31. decembrim atbilstoši normatīvajiem aktiem, kas attiecas uz vides monitoringu, īstenotas četras monitoringa programmas*”, jo tiks nodrošināts papildu pasākums ūdeņu monitoringa programmā noteikto uzdevumu īstenošanai un uz datiem un analīzi balstītu lēmumu pieņemšanai par blīvi apdzīvoto teritoriju iespējām izveidot centralizētus notekūdeņu pakalpojumus, lai nodrošinātu vides kvalitātes prasībām atbilstošu notekūdeņu attīrīšanu, kā arī darbība ļaus arī novērtēt pētāmo teritoriju notekūdeņu ietekmi uz vidi, t.sk., uz virsszemes ūdens objektiem. Paredzētās darbības un pasākumi veicinās ES stratēģijā Baltijas jūras reģionam noteikto mērķu sasniegšanu un sasaisti ar prioritātēm un mērķiem.  MK noteikumos noteiktā jauno attiecināmo izmaksu aktivitāte tiks īstenota pirmās atlases kārtas atbalstītā Projekta ietvaros, MK noteikumu projektā plānotie grozījumi neattieksies uz projektu iesniegumu vērtēšanas stadijā esošo trešās atlases kārtas projektu. Tā kā jaunā darbība tiks īstenota esošā Projekta ietvaros, finansējuma saņēmējam veicot grozījumus Projektā (precizējot 2020. gada 8. septembrī Centrālajā finanšu un līgumu aģentūrā iesniego līguma grozījumu Nr.2 ierosinājumu), tad papildu darbības īstenošanai ir pamatots arī Projekta īstenošanas termiņa pagarinājums līdz 2022. gada 30. martam.  **Papildus MK noteikumi paredz veikt precizējumu Valsts reģionālās attīstības aģentūras īstenotā projekta sadarbības partnera nosaukumā (no “Latvijas Dabas muzejs” uz “Latvijas Nacionālais dabas muzejs”), ievērojot Ministru kabineta 2020. gada 13. augusta rīkojumu Nr.426 “Par nacionālā muzeja statusa piešķiršanu Latvijas Dabas muzejam”.** |
| 3. | Projekta izstrādē iesaistītās institūcijas un publiskas personas kapitālsabiedrības | MK noteikumu projektu sagatavoja VARAM, iekļaujot LVĢMC priekšlikumus. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ir paredzams, ka MK noteikumu projekts ietekmēs tiešās pārvaldes iestādes (VARAM, Finanšu ministrija, Centrālā finanšu un līgumu aģentūra), valsts kapitālsabiedrību, kurai deleģēta valsts vides monitoringa un kontroles uzdevumu veikšana, kā arī vides informācijas apkopošana, apstrāde un uzkrāšana, tāpat ietekmēs pašvaldības, to iestādes vai komersantus, kuriem ir uzticēts veikt sabiedrisko pakalpojumu ar tautsaimniecisku nozīmi, lai izvērtētu tālāku uzlabojumu nepieciešamību, sniedzot vides aizsardzības prasībām atbilstošus pakalpojumus. **Sagatavotā dokumentācija tiks iesniegta attiecīgo potenciālo aglomerāciju teritoriju pašvaldībām, kā arī sabiedrisko ūdenssaimniecības pakalpojumu sniedzējiem. Savukārt, jautājums par jaunas aglomerācijas noteikšanu būs jāskata attiecīgajai pašvaldībai domes sēdē.** |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka MK noteikumu projekta īstenošanai būs tieša ietekme uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne ES fondu vadībā iesaistītajām institūcijām.  Vienlaikus plānotā papildu darbība, kas vērsta uz Izvērtējuma izstrādes laikā konstatēto teritoriju radītās piesārņojuma slodzes un tās mazināšanai nepieciešamo investīciju tehniski ekonomiskā pamatojuma izstrādi potenciālajās aglomerāciju teritorijās (Carnikavas novadā, Engures novadā, Garkalnes novadā, Inčukalna novadā, Olaines novadā, Rīgas pilsētā), nodrošinās minētajām pašvaldībām informāciju lēmuma pieņemšanai, par to kā plānot un attīstīt identificētās teritorijas, savukārt Vides aizsardzības un reģionālās attīstības ministrija un tās padotības iestādes tiks nodrošinātas ar aktuāliem datiem un izvērtējumu par iespējamo radīto piesārņojumu un tā ietekmi, lai nodrošinātu valsts saistības labas virszemes ūdeņu kvalitātes sasniegšanai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar.  Gadījumā, ja datu ieguves, analīzes un interpretācijas rezultāti norādīs uz tālākas attīstības atbilstoši MK 2002.gada 22.janvāra noteikumiem Nr.34 “Noteikumi par piesārņojošo vielu emisiju ūdenī” nepieciešamību, tad atbilstības nodrošināšanai attiecīgajās pašvaldībās jārod papildu finansējums ārpus šo MK noteikumu regulējuma. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes tiks nodrošinātas MK noteikumu projekta starpinstitūciju saskaņošanas procesa laikā, ievērojot to, ka MK noteikumi paredz ietekmi tikai uz vienu projektu, kā arī netiek mainīts SAPM 5.4.2.2. pieejamais finansējums, rādītāji, u.tml. |
| 2. | Sabiedrības līdzdalība projekta izstrādē | Skatīt šīs anotācijas VI sadaļas 1.punktu. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM kā atbildīgā iestāde, CFLA kā sadarbības iestāde un finansējuma saņēmēji. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. MK noteikumu projektā ietvertajiem grozījumiem nav ietekmes uz pārvaldes funkcijām, institucionālo struktūru un institūcijas cilvēkresursiem, jo neparedz jaunu funkciju izpildi. |
| 3. | Cita informācija | Nav |

Vides aizsardzības un reģionālās attīstības ministra p.i.-

Ministru prezidenta biedrs – aizsardzības ministrs A. Pabriks

I.Opermane, 66016745

ilze.opermane@varam.gov.lv

1. **Upju baseinu apgabala apsaimniekošanas plāns ir vidēja termiņa attīstības dokuments, kas raksturo esošo ūdens kvalitāti, slodzes, ietekmes, sniedz riska izvērtējumu un, ja ūdeņu kvalitāte nav laba vai pastāv risks ka tā pasliktināsies, piedāvā iespējamos risinājumus.** [↑](#footnote-ref-2)